QORTI ĊIVILI PRIM' AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar il-Ħamis L-Ewwel (1) ta' Lulju 2021 Rikors Numru 432/21 FDP Fl-ismijiet Avv. Christopher sive Chris Shahata (K.I. Nru. 810290M) u Avv. Timothy A. Ciappara Walker (K.I. Nru. 51763M) vs Ir-Reġistratur tal-Qrati Ċivili u Tribunali Rat ir-rikors datat 4 ta' Mejju 2021, li permezz tiegħu r-rikorrenti talbu s-segwenti: Illi l-esponenti kienu l-avukati patroċinanti tal-intimati Andreinski u Isabelle konjuġi Chetcuti fil-kawża fl-ismijiet Victor Chakour et v Brian Ohayon et (Rik. 60/13MV) deċiża mill-Onorabbli Qorti tal-Appell fit-12 ta' Ġunju, 2020 u kkonfermata anke permezz tas-sentenza ta' nhar l-14 ta' April, 2021 wara talba għar-ritrattazzjoni tal-istess. Illi l-parteċipazzjoni attiva tal-esponenti f'dawk il-proċeduri tirriżulta mill- varji verbali, b'dan li l-esponenti kkontestaw il-kawża għan-nom tal-intimati konjuġi Chetcuti billi ppreżentaw diversi atti ġudizzjarji, ikkontestaw formalment il-pretensjonijiet attriċi, ħarrku u eżaminaw xhieda, għamlu noti ta' sottomissjonijiet, u pparteċipaw b'mod sħiħ u assolut fl-istadji kollha tal-kawża – inkluż fl-appell u fir-ritrattazzjoni. Illi meta l-esponenti ottjenew kopja tat-taxxa uffiċjali maħduma mir-Reġistratur tal-Qrati Ċivili u Tribunali rriżulta li filwaqt li kien ġie ntaxxat dritt għall- avukati tar-rikorrenti u dritt għall-avukati tal-intimat Brian Ohayon fir- rigward tas-sentenza mogħtija mill-Bord li Jirregola l-Kera nhar it-12 ta' Mejju, 2019, l-istess dritt ma ġiex intaxxat favur l-esponenti bħala avukati tal- intimati konjuġi Chetcuti. Illi jidher li din id-diskrepanza fil-mod kif ġie maħdum id-dritt tal-esponenti b' differenza tal-avukati patroċinanti tal-intimat l-ieħor Brian Ohayon hija minħabba li allegatament ma kenitx ġiet ippreżentata l-ewwel risposta għan- nom tal-konjuġi Chetcuti bħala kontestazzjoni għall-pretensjonijiet attriċi meta nbdew il-proċeduri quddiem il-Bord li Jirregola l-Kera. Illi tali konklużjoni hija waħda għal kollox skorretta u dan billi, hekk kif jirriżulta mill-verbal ta' nhar is-16 ta' Ġunju, 2014 fil-proċeduri de quo agitur, l-esponent Avv. Chris Shahata kien seduta stante, u għan-nom tal-patroċinati tiegħu l-konjuġi Chetcuti, aderixxa mar-risposta li kienet ġiet diġa ġiet ippreżentata mill-Avv. Robert Galea Warrington għan-nom tal-ko-intimat Brian Ohayon. Illi għalhekk, mhux talli huwa manifest li l-esponenti effettivament ikkontestaw formalment il-kawża, iżda talli dan baqgħu jagħmluh tul il-mori tal-proċeduri kollha b'mod attiv u ferm assidwu, saħansitra fir-ritratazzjoni – tant li eventwalment il-pretensjonijiet u talbiet attriċi ġew respinti fit-totalita tagħhom! Illi t-Tariffa E tal-Kodiċi tal-Organizazzjoni u l-Proċedura Ċivili, Kap. 12 tal- Liġijiet ta' Malta bl-ebda mod ma tipprovdi li sabiex jiġi intaxxat id-dritt tal- avukat fuq is-sentenza meta l-kawża tiġi deċiża, huwa meħtieġ li tkun ġiet ippreżentata risposta formali. Illi din il-kundizzjoni hija speċifikatament imposta fit-Tariffa E f'żewġ istanzi fejn il-kawża ma titkompliex; u fejn l-avukat jabbanduna l-klijent qabel ma tinqata' l-kawża. Illi madanakollu, fejn il-kawża tiġi deċiża, u l-avukat jibqa' jassisti lill-klijent sal-aħħar, kif ġara f'dan il-każ, il-kwistjoni ta' jekk kinitx ġiet ippreżentata risposta formali o meno hija irrelevanti – (u dan lil hinn mill-fatt li fil-każ odjern l-adeżjoni mar-risposta tal-ko-intimat għandha xorta titqies kontestazzjoni formali permezz ta' risposta!!) Illi tali raġunament ġie affermat u enunċjat mill-Prim' Awla tal-Qorti Ċivili fis- sentenza l-ismijiet Avv. James WEATHERILLGiannakellisPrevi v Reġistratur Qrati Ċivili u Tribunali (Rik. Ġur. 200/2017AF) deċiża fis-16 t'Ottubru, 2018. Illi f'dik il-kawża din l-Onorabbli Qorti kienet ordnat li għandu jiġi ntaxxat id- dritt tal-Avukat fuq is-sentenza minkejja li l-intimat kien baqa' kontumaċi u għalhekk multo magis kemm għandu jiġi intaxxat id-dritt tal-esponenti fil-każ odjern fejn mhux talli l-intimat ma jkunx baqa' kontumaċi iżda fejn ikun i) aderixxa mar-risposta tal-ko-intimat u formalment kkontesta l-kawża u ii) ipparteċipa b'mod attiv, sħiħ, assidwu u mingħajr restrizzjonijiet fl-atti kollha tal-proċeduri. Illi l-esponenti iqisu li ma hux ġust li l-esponenti li pprestaw is-servizz tagħhom fl-istess qies bħall-avukati l-oħra fil-proċeduri jiġu preġudikati bil-mod kif ġiet maħduma t-taxxa in kwistjoni, b'dan li għalhekk ma kellhom ebda għażla oħra għajr li jipproċedu b' din l-istanza. Għaldaqstant, jgħid l-intimat għalfejn m'għandhiex din l-Onorabbli Qorti, prevja kwalsiasi dikjarazzjoni neċessarja u opportuna u għar-raġunijiet il-fuq premessi u għal dawk kollha li sejrin jirriżultaw mit-trattazzjoni ta' dawn il-proċeduri: i. Tiddikjara u tiddeċiedi li l-intimat Reġistratur tal-Qrati Ċivili u Tribunali naqas milli jintaxxa d-drittijiet kollha spettanti lir-rikorrenti fuq it-taxxa uffiċjali maħruġa konsegwenti għall-proċeduri fl-ismijiet Victor Chakour et v Brian Ohayon et (Rik. 60/13MV) deċiża mill-Onorabbli Qorti tal-Appell fit- 12 ta' Ġunju, 2020 u kkonfermata permezz tas-sentenza ta' ritrattazzjoni ta' nhar l-14 ta' April, 2021. Tħassar it-taxxa maħruġa konsegwenti għall-proċeduri fl-ismijiet Victor Chakour et v Brian Ohayon et (Rik. 60/13MV) deċiża mill-Onorabbli Qorti tal- Appell fit-12 ta' Ġunju, 2020 u kkonfermata permezz tas-sentenza ta' ritrattazzjoni ta' nhar l-14 ta' April, 2021. Tordna lill-intimat Reġistratur Qrati Ċivili u Tribunali biex jerġa joħroġ taxxa uffiċjali mill-ġdid fejn id-dritt professjonali tal-esponenti jiġi ntaxxat billi jiġi nkluż fih kull dritt ntaxxat favur l-avukati l-oħra fl-imsemmija proċeduri, inkluż id-dritt tal-avukat fuq is-sentenza mogħtija mill-Bord li Jirregola l-Kera. Bl-ispejjeż kontra l-intimat li huwa minn issa nġunt għas-subizzjoni. Rat illi fis-7 ta' Mejju 2021, il-Qorti appuntat il-kawża għas-smiegħ. Rat illi fis-17 ta' Ġunju 2021 ir-Reġistratur Qrati u Tribunali Ċivili ta' ruħu notifikat bl-atti tal-kawża. Rat illi fit-30 ta' Ġunju 2021, deher is-Sur Emanuel Gerada Farrugia, Reġistratur Qrati u Tribunali Ċivili, illi għarraf lill-Qorti illi t-talba tar-rikorrenti hija waħda korretta w it-Taxxa Uffiċjali maħduma fil-15 ta' April 2021, ippreżentata mir-rikorrenti a fol 5 tal-atti, hija inkorretta. Rat illi fit-30 ta' Ġunju 2021, l-istess Sur Emanuel Gerada Farrugia ippreżenta taxxa kif korretta u maħduma fl-24 ta' Ġunju 2020, u stqarr illi dina hija t-taxxa korretta li tapplika għall-proċeduri 60/13 MV fl-ismijiet Victor Chakour et vs Brian Ohayon et. Rat illi fitż30 ta' Ġunju 2021, il-partijiet qablu illi dina l-Qorti għandha tgħaddi għas-sentenza filwaqt illi qablu wkoll illi l-kawża tibqa' bla taxxa. Għaldaqstant, il-Qorti, wara illi rat il-verbal illi sar fit-30 ta' Ġunju 2021 u li ġiet ippreżentata Taxxa Uffiċjali tad-Drittijiet u Spejjeż riveduta u maħduma fl-24 ta' Ġunju 2021 (it-taxxa erronjament tindika bħala datata 24 ta' Ġunju 2020!), tgħaddi biex taqta' u tiddeċiedi l-vertenza billi: Tilqa' t-talba rikorrenti. Tiddikjara u tiddeċiedi li l-intimat Reġistratur tal-Qrati Ċivili u Tribunali naqas milli jintaxxa d-drittijiet kollha spettanti lir-rikorrenti fuq it-taxxa uffiċjali maħruġa konsegwenti għall-proċeduri fl-ismijiet Victor Chakour et vs Brian Ohayon et (Rik. 60/13MV) deċiża mill-Onorabbli Qorti tal-Appell fit-12 ta' Ġunju, 2020 u kkonfermata permezz tas-sentenza ta' ritrattazzjoni ta' nhar l-14 ta' April, 2021. Tħassar it-taxxa maħduma fil-15 ta' April 2021 u maħruġa fis-27 ta' April 2021 konsegwenti għall-proċeduri fl-ismijiet Victor Chakour et vs Brian Ohayon et (Rik. 60/13MV) deċiża mill-Onorabbli Qorti tal-Appell fit-12 ta' Ġunju, 2020 u kkonfermata permezz tas-sentenza ta' ritrattazzjoni ta' nhar l-14 ta' April, 2021. Tordna lill-intimat Reġistratur Qrati Ċivili u Tribunali biex jerġa joħroġ taxxa uffiċjali mill-ġdid fejn id-dritt professjonali tal-esponenti jiġi ntaxxat billi jiġi nkluż fih kull dritt intaxxat favur l-avukati l-oħra fl-imsemmija proċeduri, inkluż id-dritt tal-avukat fuq is-sentenza mogħtija mill-Bord li Jirregola l-Kera. In vista ta' dak mitftiehem bejn il-partijiet, il-kawża odjerna tibqa' bla taxxa. Francesco Klein LL.D. LL.M. (IMLI) Imħallef Rita Patiniott Deputat Reġistratur